South Uist

South Uist (skotsk-gælisk Uibhist a Deas ) er en øy på Ytre Hebridene i Skottland. I henhold til folketelling av 2001 var det en befolkning på 1 808. Det er et naturreservat og et antall steder av arkeologisk interesse, blant annet det eneste sted i Storbritannia med forhistoriske mumier har blitt funnet. Omtrent 90 prosent av befolkningen er romersk-katolske. Øya er som resten av Hebridene et av de siste gjenværende stedene hvor skotsk-gælisk fortsatt blir oppretthold som levende språk i Skottland. I 2006 var South Uist og de nærliggende Benbecula og Eriskay involvert i Skottlands største oppkjøp av landområder. I nordvest er det et teststed for utskytninger av missiler.

 Geografi og geologi 

 Økonomi 
Turisme er viktig for øyas økonomi og blant attraksjonene er Kildonan Museum som huser steinmonumentet Clanranald Stone fra 1500-tallet og ruinene av huset hvor Flora MacDonald ble født.

South Uist har også golfbanen Askernish Golf Course som er den eldste golfbanen på Ytre Hebridene, formgitt av Gamle Tom Morris som også arbeidet ved Old Course i St. Andrews. Golfbanen som eksisterer intakt inntil 1930-tallet er nå blitt restaurert til Morris’ opprinnelige formgivning, skjønt dette blir bestridt av lokale golfere.Storas Uibhist press release    Deler av golfbanen ble ødelagt for å gi plass til en veg og dens identitet forble skjult i mange år for den ble gjenoppdaget, men dette blir bestridt av mange lokale.cybergolf.com re Askernish course . Crofters deny Old Tom claim. Forgan, Duncan (28. juli 2007) Island pins hopes on past links. Edinburgh. The Scotsman newspaper.

Etter en langvarig kampanje tok innbyggerne på South Uist kontroll over øya den 30. november 2006 i Skottlands største landkjøp til da. De tidligere landeierne, et sportssyndikat, solgte 372 km² av eiendom for 4,5 millioner pundLand buyout reality for islanders BBC News Online til et samfunnsselskap kjent som Stòras Uibhist som ble opprettet for å overta eiendommer og beholde dem i all framtid.Stòras Uibhist   ; Islanders pay £4.5m to be rid of feudal lairds The Independent newspaper. (1. desember 2006) Oppkjøpet resulterte i at det meste av South Uist og de nærliggende Benbecula og hele Eriskay kom under lokalsamfunnets kontroll igjen.The quiet revolution. (19. januar 2007) Broadford. West Highland Free Press.

Forslaget for at lokalsamfunnet skulle være eier hadde møtt overveldende støtte på øyene som så fram til å kunne delta i muligheter å fornye lokaløkonomien, å omstøte tilbakegangen og avfolkningen, redusere avhengigheten og bevare miljømessige behov, kultur og historie på øyene. Selskapets navn Stòras Uibhist symboliserer håp for framtiden om rikdom og framgang for øyene.

 Naturreservat 

Nasjonalt viktig er populasjoner av vadefugler, blant annet rødstilk, myrsnipe, vipe og sandlo. Det er også hjem for grågås ved innsjøene og om somrene åkerrikse på machair. Oter og myrhauk er også sett.

Det har vært betydelig strid om piggsvin på South Uist. Dyrene er ikke innfødte på øya og ble først satt ut på 1970-tallet for å redusere hageutøy. De representerer nå en trussel for eggene for fugler som ruger i reservatet.

 Arkeologi 

Lokalbefolkningen nedstammer i stor grad fra den tidligere norrøne befolkningen som bosatte seg på øyene fra og med vikingtiden. Mange av stedsnavnene reflekterer dette, blant annet Hecla, Eriskay og andre. På vestsiden av Loch Kildonan ligger ruinene av en norrøn kirke ved navn Cille Donnain og noen bygninger i nærheten, Eilean Mor, var et betydningsfullt religiøst og politisk senter på 1100-tallet, sammenlignbart med Finlaggan på Islay, og kan ha vært et sete for en norrøn biskop. Kirken ligger ved en tidligere bygdeborg-lignende struktur (dun).Andrew Fleming & Alex Woolf: Cille Donnain: a late Norse church in South Uist, (PDF)

Det arkeologiske stedet Cladh Hallan er det eneste stedet i Storbritannia hvor forhistoriske mumier har blitt avdekket.BBC – History – The Mummies of Cladh Hallan

 Rakettutskytningsbase 
På øyas nordvestlige side er det en rakettutskytningsbase for testing av missiler som ble bygget i årene 1957–1958. Det skjøt opp missilet Corporal, Storbritannia og USAs første styrte nukleære våpen. Utviklingen skjedde til tross for betydelige protester hvor noen lokale fryktet at skotsk-gælisk ville lide under trykket fra engelsktalende militærpersonell. De britiske myndigheter hevdet at det var en «altoverskyggende nasjonal interesse» i å få etablert et test sted for raketter, spesielt for deres nye missil Corporal, et våpen som var i fronten for den kalde krigen. Basen er fortsatt operativ.

 Referanser 

Eksterne lenker
 Iochdar.co.uk, a website about outdoor recreation in South Uist
 StorasUibhist.com, the official website of the community-owned South Uist Estate
 southuist.com
 Flags of the world – Hebrides
 An Gàrradh Mòr, Historic walled garden at Cille Bhrìghde
 Rocket launches at South Uist
 Corporal missile inaccuracy revealed, The Guardian Sept 6 2003
 Askernish Golf Club
 Daliburgh School
 Google Maps:Rocket launch site
 Uist Online
 Am Paipear Community Newspaper

Kategori:Ytre Hebridene
Kategori:Arkeologi i Skottland
Kategori:Øyer i Skottland
Kategori:National Scenic Area
Kategori:Arkeologiske steder i Storbritannia